钦定古今图书集成/明伦汇编/闺媛典/第206卷 > 郑永广妻韩氏〈金氏附〉
## 钦定古今图书集成/明伦汇编/闺媛典/第206卷 > 郑永广妻韩氏〈金氏附〉

按《太平县志》：“韩氏名阜，系石剌郑永广妻。生子怀玉、
怀瑁，而永广亡。氏年二十五，守志四十馀年，冰操不
改。邑令罗天锡为作传。瑁娶金氏，年二十七而寡，遗
二子皆幼。其昆弟欲嫁之，不从，强行聘。会天大风迅
雷，聘者折其舟楫，遂惊骇而返。邑令表其门。”